**Jegyzőkönyv**

**Készült:** Bükkszenterzsébet Község Önkormányzata Képviselő-testülete 2017. december 12.-én megtartott üléséről.

**Ülés helye:** Bükkszenterzsébet Művelődési Ház tanácskozó terme 3257 Bükkszenterzsébet, Szabadság út 133.

**Jelen vannak:** Ortó Szilárd polgármester

 Király Barnabás alpolgármester

 Nagy Tamásné képviselő

 Nyergesné Utassy Edit

 Nagy Attila képviselő

 Kifusz Dénes képviselő

Tanácskozási Joggal: Maticska Rita jegyző

**Ortó Szilárd polgármester:**

Megállapítom, hogy az ülés határozatképes. Meghívót nem küldtünk ki a képviselő-testület részére, telefonon értesítettük az ülés időpontjáról.

**Maticska Rita jegyző:**

Bükkszenterzsébet községnek elkészült a Településképi Arculati kézikönyv. A TAK és TKR Hoór Kálmán főépítész közreműködésével készültek el.

A TAK a település bemutatásával az épített és a természeti értékek megismertetésével, építészeti ajánlásokkal segíti a településfejlesztésében érdekelteket.

A TKR a TAK-kal összhangban van. **Bükkszenterzsébet** község településképének jellegzetes arculatának megőrzése, védelme és alakítása érdekében meghatározza a helyi épített és természeti örökséget, a védetté nyilvánítás és a megszüntetés szabályait, valamint a településkép érvényesítési eszközöket. Ezáltal a településkép minőségi formálásának az eszköze. (A TKR mellékletként csatolva.)

A TAK és a TKR készítése során két alaklommal tartottunk lakossági fórumot, valamint egyeztettünk az érdekelt államigazgatási szervekkel és a véleményeket a kézikönyvben és a rendeletbe beépítettük. Mindkét dokumentum a hatályba helyezést követően is módosítható illetve bővíthető.

Kérem a T. Képviselő testületet, hogy az előterjesztett TAK-ot határozattal, a TKR-t rendelettel fogadja el.

Az elfogadott dokumentumokat az elfogadásról szóló jegyzőkönyvvel együtt digitálisformában fel kell tölteni a Lechner Tudásközpont elektronikus felületére a főépítész közreműködésével.

Ortó Szilárd polgármester:

Az alábbi határozati javaslatot terjesztem a képviselő-testület elé:

**…./2017.XII.12.) Képviselő-testületi határozat**

Bükkszenterzsébet Község Önkormányzat képviselő-testülete a Település Arculati Kézikönyvét megtárgyalta és az elfogadja.

 Felelős: polgármester

 Határidő: értelem szerint

Megállapítom, hogy a képviselő-testület 6 igen szavazattal az alábbi határozatot hozta:

**63/2017.XII.12.) Képviselő-testületi határozat**

Bükkszenterzsébet Község Önkormányzat képviselő-testülete a Település Arculati Kézikönyvét megtárgyalta és az elfogadja.

 Felelős: polgármester

 Határidő: értelem szerint

A képviselő-testület a Településképi rendeletét megtárgyalta és azt egyhangú 6 igen szavazattal elfogadta.

 **Bükkszenterzsébet Község Önkormányzata Képviselő-testületének
14/2017. (XII.13.) Önkormányzati rendelete Bükkszenterzsébet Község településképének védelméről.**

Kmf.

 Ortó Szilárd Maticska Rita

 polgármester jegyző